|  |
| --- |
| **IHLIČNATÉ LESY****Ihličnaté lesy** predstavujú najstarší dodnes existujúci suchozemský ekosystém na svete. Ihličnaté stromy, ktoré tu rastú sú prispôsobené na chladné počasie a silný vietor. Ich tvar umožňuje kĺzanie [snehu](https://sk.wikipedia.org/wiki/Sneh) z [konárov](https://sk.wikipedia.org/wiki/Kon%C3%A1r). Vďaka štíhlym kmeňom i korunám dokážu rásť blízko seba, a tak sú tieto lesy pomerne husté. Na miestach, kde preniká [svetlo](https://sk.wikipedia.org/wiki/Svetlo) až na zem rastú **borievky,** [**machy**](https://sk.wikipedia.org/wiki/Machy)**,** [**trávy**](https://sk.wikipedia.org/wiki/Lipnicovit%C3%A9)a[**lišajníky**](https://sk.wikipedia.org/wiki/Li%C5%A1ajn%C3%ADk). [Pôda](https://sk.wikipedia.org/wiki/P%C3%B4da) tu nie je veľmi bohatá na [živiny](https://sk.wikipedia.org/wiki/%C5%BDiviny), preto tu rastie **málo lesných bylín.**Ihličnaté lesy prevládajú vo vyšších polohách [hôr](https://sk.wikipedia.org/wiki/Pohorie) a na severe, ale môžeme ich nájsť aj na Záhorí. Dominantným druhom ihličnanov na Slovensku je **smrek obyčajný**, no okrem neho u nás rastú aj **borovice, jedle, smrekovce** a ďalšie.Zo živočíchov obývajú ihličnaté lesy napr. **pinky,** [**rys**](https://sk.wikipedia.org/wiki/Rys)**y,** [**kuny**](https://sk.wikipedia.org/wiki/Kuna)**,** [**vretenice**](https://sk.wikipedia.org/wiki/Vretenica)**,** [**vlci**](https://sk.wikipedia.org/wiki/Vlk)**,** [**medvede**](https://sk.wikipedia.org/wiki/Medve%C4%8F)či **jelene**. |
| **ZMIEŠANÉ LESY**V **zmiešaných lesoch** rastie najviac [druhov](https://sk.wikipedia.org/wiki/Druh_%28taxon%C3%B3mia%29) [stromov](https://sk.wikipedia.org/wiki/Strom) a iných [rastlín](https://sk.wikipedia.org/wiki/Rastlina) a sú u nás najrozšírenejšie. Sú najmenej napadnuté [škodcami](https://sk.wikipedia.org/w/index.php?title=%C5%A0kodca&action=edit&redlink=1) pre väčšiu vzájomnú vzdialenosť zástupcov jednotlivých druhov. Tieto lesy sú tvorené hlavne [**bukmi**](https://sk.wikipedia.org/wiki/Buk_%28rod%29)**,** [**jedľami**](https://sk.wikipedia.org/wiki/Jed%C4%BEa) a [**smrekmi**](https://sk.wikipedia.org/wiki/Smrek). Tvoria prechod medzi nižšie položenými listnatými lesmi a ihličnatými lesmi vo vyšších pohoriach. Nájdeme ich vo výškach 700-1 300 m n. m. Z hľadiska teploty je pre les najvýhodnejší južný svah s 30° sklonom. Na týchto ideálnych svahoch môžu rásť medzi jedľami a bukmi aj teplomilné [**duby**](https://sk.wikipedia.org/wiki/Dub). [Podrast](https://sk.wikipedia.org/w/index.php?title=Podrast&action=edit&redlink=1) je tu pomerne chudobný, avšak vyvinutejší ako v ihličnatých lesoch. Rastú tu **machy, paprade, rôzne druhy húb** i**byliny** ako **vranovec** či **pŕhľava**. Tieto lesy poskytujú domov rôznym druhom **hmyzu, jašteríc, vtákov**, ale aj väčších zvierat. Žijú tu **vlci, medvede** a**rysy**. |
| **LISTNATÉ LESY****Listnatý les** je [les](https://cs.wikipedia.org/wiki/Les), v ktorom množstvo [opadavých](https://cs.wikipedia.org/wiki/Opadav%C3%A9_d%C5%99eviny) listnatých stromov presahuje 75%. Pri obdobiach sucha alebo zimy sa chráni tým, že zhadzuje listy. Približne tri pätiny všetkých našich stromov sú listnaté. Rastú v nižších a teplejších oblastiach s vyšším úhrnom zrážok a úrodnou pôdou. Tieto lesy sú u nás rozšírené hlavne v pahorkatinách a predhoriach pohorí. Najrozšírenejšími drevinami sú tu **buky, duby, hraby, liesky, javory, jelše** a **bresty**. Je bohatý na rozličné **kry, byliny** a **bylinky**, z ktorých viaceré využívame aj v kuchyni (napr. cesnak medvedí). Nájdeme tu **kuny, jelene, veveričky, líšky, ježe a mnoho druhov vtákov**. Do tejto skupiny sa radia aj lužné lesy v okolí riek tvorené **vŕbami** a**topoľmi**, ktoré sú obývané hlavne **vodným vtáctvom**.  |